ગુજરાત રાજ્ય ખાંડ ઉદ્યોગ સંઘની ગુરુવારના રોજ ગાંધીનગર ખાતે મળેલી વ્યવસ્થાપક સમિતિની બેઠક પૂર્વ પ્રમુખ માનસિંહ પટેલના અધ્યક્ષ સ્થાને મળી હતી. જેમાં પ્રમુખ અને ઉપપ્રમુખની બિનહરીફ વરણી કરવામાં આવી હતી. અગાઉથી જ નક્કી થયા મુજબ પ્રમુખ તરીકે સહકાર રાજ્ય મંત્રી અને પંડવાઇ સુગર ફેક્ટરીના પ્રમુખ ઈશ્વરસિંહ પટેલ તેમજ ઉપપ્રમુખ તરીકે ચલથાણ સુગર ફેક્ટરીના પ્રમુખ કેતન પટેલની વરણી થઈ હતી.